pythainlp/thai-wiki-dataset-v4 huggingface dataset:
วอลเลย์บอลชายทีมชาติเนเธอร์แลนด์

วอลเลย์บอลชายทีมชาติเนเธอร์แลนด์  เป็นทีมวอลเลย์บอลชายของประเทศเนเธอร์แลนด์ ทีมนี้ได้รับการบริหารโดยสหพันธ์วอลเลย์บอลเนเธอร์แลนด์ และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้เคยได้รับเหรียญทองจากแข่งขันวอลเลย์บอลชายในโอลิมปิกฤดูร้อน 1996 ที่ แอตแลนตา และ วอลเลย์บอลเวิลด์ลีก 1996 ที่ รอตเทอร์ดาม
สวนอนุสรณ์โชวะ

รัฐอุทยานแห่งชาติพระราชานุสรณ์โชวะ (; โรมาจิ: "Kokuei Shōwa Kinen Kōen"; : โคกูเอ โชวะ คิเน็ง โคเอ็ง) เป็นรัฐอุทยานแห่งชาติ ในนครอากิชิมะและทาจิกาวะ ของมหานครโตเกียว ประเทศญี่ปุ่น มีค่าผ่านประตู 410 เยน ผู้เข้าชมสามารถเช้าจักรยานภายในสวนได้ด้วย ซึ่งมีเส้นทางปั่นจักรยานความยาวรวมกว่า 11 กิโลเมตรในกรณีแวะทุกจุด สถานีรถไฟที่ใกล้ที่สุดคือสถานีรถไฟนิชิ-ทาจิกาวะ ของบริษัทรถไฟญี่ปุ่นตะวันออก สายโอเมะ
อุทยานุสรณ์โชวะถูกสร้างขึ้นในปี ค.ศ. 1983 เพื่อเป็นส่วนหนึ่งของงานเฉลิมฉลองพระราชพิธีกาญจนาภิเษกของสมเด็จพระจักรพรรดิฮิโรฮิโตะ มีพิพิธภัณฑ์เฉลิมพระเกียรติจักรพรรดิโชวะอยู่ภายในรัฐอุทยาน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สถานีรถไฟเซอเริมบัน

สถานีรถไฟเซอเริมบัน เป็นสถานีรถไฟ ตั้งอยู่ทางฝั่งตะวันตกของเมืองเซอเริมบัน ในรัฐเนอเกอรีเซิมบีลัน ประเทศมาเลเซีย ให้บริการรถไฟระหว่างเมือง สายเหนือ–ใต้ และรถไฟชานเมืองเคทีเอ็ม สายเซอเริมบัน ซึ่งเปิดให้บริการมาตั้งแต่ปี ค.ศ. 1995
ประวัติ.
สถานีรถไฟเซอเริมบันก่อสร้างระหว่างปี ค.ศ. 1904–1910 ด้วยงบประมาณ 26,000 ริงกิต เริ่มดำเนินการโดยกรมรถไฟมาเลเซีย (ต่อมาได้กลายเป็น การรถไฟมลายา) ซึ่งดำเนินการรถไฟทุกสายในคาบสมุทรมลายูในขณะนั้น
ตั้งแต่วันที่ 6 กุมภาพันธ์ ค.ศ. 1994 – 12 เมษายน ค.ศ. 1994 ได้มีการทดลองเดินรถไฟชานเมืองเคทีเอ็ม สายเซอเริมบัน ก่อนเปิดใช้งานอย่างเป็นทางการ
ชานชาลา.
ชานชาลาสถานีรถไฟเซอเริมบัน มีทั้งหมด 3 ชานชาลา เชื่อมต่อกันโดยสะพานลอย และเนื่องจากเป็นสถานีปลายทางของรถไฟชานเมืองเคทีเอ็ม สายเซอเริมบัน ชานชาลาที่ 1 จึงถูกใช้เป็นชานชาลาสำหรับรถไฟชานเมืองเพียงชานชาลาเดียว ส่วนชานชาลาที่ 2–3 ใช้เป็นชานชาลารถไฟระหว่างเมือง
อนึ่ง ชานชาลาที่ 1 เป็นชานชาลาด้านข้าง ส่วนชานชาลาที่ 2–3 เป็นชานชาลาเกาะกลาง
สถาปัตยกรรม.
อาคารสถานีรถไฟเซอเริมบันเป็นอาคารชั้นเดียว รูปแบบเรียบง่าย มีการแบ่งจัดสรรพื้นที่ภายในตัวอาคาร ดังนี้ ปีกอาคารฝั่งใต้ ใช้เป็นที่ทำการสถานี ส่วนปีกอาคารฝั่งเหนือ ใช้เป็นที่จำหน่ายตั๋ว และที่พักผู้โดยสาร
สิทธารถ มัลโหตรา

สิทธารถ มัลโหตรา 16 มกราคม ค.ศ. 1985 –) เป็นนักแสดงภาพยนตร์ชาวอินเดีย และอดีตนายแบบซึ่งปรากฏในภาพยนตร์บอลลีวูด
เมื่ออายุ 18 ปี มัลโฮตราเริ่มอาชีพเป็นนายแบบ แต่ไม่ประสบความสำเร็จ เขาจึงเลิก และภายหลังได้รับการช่วยเหลือจาก การัน โจฮาร์ ผู้กำกับภายนตร์ เรื่อง My Name Is Khan ในปี ค.ศ. 2010 
เขาเริ่มงานแสดงในภาพยนตร์คอมเมดีดรามาของโจฮาร์ เรื่อง Student of the Year ในปี ค.ศ. 2012 ซึ่งเขาได้รับการเสนอชื่อเข้าชิงรางวัลนักแสดงดาวรุ่งชายยอดเยี่ยมของ Filmfare Award
ในปี ค.ศ. 2014 มัลโหตราได้รับบทนำในภาพยนตร์สองเรื่องซึ่งประสบความสำเร็จ คือ ภาพยนตร์โรแมนติกคอเมดี เรื่อง Hasee Toh Phasee และภาพยนตร์ระทึกขวัญเรื่อง Ek Villain
อะบู อัลวาฟา บัซจานี

อะบู อัลวาฟา บัซจานี (10 มิถุนายน ค.ศ. 940 – 15 กรกฎาคม ค.ศ. 998) เป็นนักคณิตศาสตร์และนักดาราศาสตร์ชาวเปอร์เซีย มีผลงานด้านตรีโกณมิติเชิงทรงกลมและเป็นบุคคลแรกที่เริ่มใช้จำนวนลบ เขาเกิดที่เมืองบัซกันในโคราซาน (ปัจจุบันอยู่ในประเทศอิหร่าน) ต่อมาย้ายไปอยู่ที่เมืองแบกแดดและทำงานที่หอดูดาว อะบู อัลวาฟามีผลงานด้านคณิตศาสตร์หลายอย่าง โดยเฉพาะในวิชาตรีโกณมิติ เช่น ค้นพบเอกลักษณ์ตรีโกณมิติหลายข้อ ค้นพบกฎของไซน์ แนะนำการใช้ฟังก์ชันแทนและคิดค้นวิธีใหม่ในการสร้างตารางค่าไซน์และแทน ในทางดาราศาสตร์ เขายังเป็นบุคคลแรกที่ใช้อุปกรณ์ที่เรียกว่า "วอลควอแดรนต์" (wall quadrant) ในการศึกษาท้องฟ้า ในปี ค.ศ. 997 อะบู วาฟาและอัลบิรูนีร่วมกันทดลองหาความแตกต่างของเวลาท้องถิ่น และพบว่าเวลาจะต่างกัน 1 ชั่วโมง ระหว่างเส้นลองจิจูด 2 เส้น ซึ่งใกล้เคียงกับค่าปัจจุบัน
ต่อมาชื่อของอะบู วาฟาได้รับเกียรติให้นำไปตั้งเป็นชื่อแอ่งดวงจันทร์ ในปี ค.ศ. 2015 กูเกิล ดูเดิลได้ฉลองวันเกิดครบรอบ 1,075 ปีให้แก่เขา
นิวซีแลนด์ฟุตบอลแชมเปียนชิป

นิวซีแลนด์ฟุตบอลแชมเปียนชิป  เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2547 โดยนิวซีแลนด์ฟุตบอลแชมเปียนชิปนั้นไม่มีระบบการเลื่อนชั้นหรือตกชั้น
ใบเงินใบทอง

ใบเงินใบทอง (ชื่อวิทยาศาสตร์: "Graptophyllum pictum") เป็นพืชในวงศ์เหงือกปลาหมอ (Acanthaceae) นิยมปลูกเป็นไม้ประดับและไม้มงคล
ลักษณะทางพฤกษศาสตร์.
ใบเงินใบทองเป็นพืชชนิดเดียวกัน เป็นไม้พุ่มขนาดกลาง ลำต้นมีความสูงประมาณ 2-4 เมตร ใบเป็นใบเดี่ยวออกเป็นคู่ ๆ สลับกันตามลำต้น ใบเป็นรูปรีปลายใบแหลม ขอบใบเรียบเป็นคลื่นเล็กน้อย ขนาดใบกว้างประมาณ 3-6 เซนติเมตร ยาวประมาณ 7-10 เซนติเมตร ใบเงินจะมีสีเขียว กลางใบมีสีขาวหรือเหลืองจาง ๆ ส่วนใบทองมีสีเขียว แทรกด้วยสีเหลืองตามริมใบ ดอกออกเป็นช่อ ตามส่วนยอดของลำต้น ลักษณะดอกเป็นหลอด ยาวประมาณ 2-3 เซนติเมตร โคนหลอดจะมีกลีบดอก 3 กลีบ ดอกมีสีแดงเข้ม ผลแห้งแตก รูปวงรี ขยายพันธุ์ด้วยการเพาะเมล็ดและปักชำ
ประโยชน์.
นอกจากปลูกเป็นไม้ประดับแล้ว ใบเงินใบทองยังเป็นไม้มงคลนามที่ใช้ในงานมงคลต่าง ๆ ใบมีสรรพคุณรักษาอาการปวดบวม รักษาฝี รักษาโรคผิวหนังและใช้ห้ามเลือด นำน้ำคั้นใบหยอดหูรักษาอาการปวดหูได้ ทุกส่วนของลำต้น ใช้ปรุงเป็นยารักษาอาการไข้ ทำยาเขียวหรือเข้ายารักษาไข้สำหรับเด็ก รักษาอาการอิดโรย อ่อนกำลัง ขัดเบา มูกเลือด พิษเบื่อเมา และเป็นยาขับปัสสาวะ
สถานีเกอลานาจายา

สถานีเกอลานาจายา  เป็นสถานีรถไฟฟ้าปลายทางของรถไฟฟ้ารางเบา สายเกอลานาจายา ตั้งอยู่ทางด้านทิศใต้ของทางพิเศษดามันซรา-ปูชง (LDP) ระหว่างทางออกที่ 1108 และทางออกที่ 1109 และมีสะพานลอยข้ามทางพิเศษ สถานีเกอลานาจายา เป็นหนึ่งในห้าสถานีของสาย ที่ตั้งอยู่ในเมืองเปอตาลิงจายา
สถานีเกอลานาจายา ตั้งอยู่ใกล้ย่านเกอลานาจายา และย่านตามันมายัง มีรถโดยสารประจำทางวิ่งให้บริการไปยังย่านพีเจอูตารา, ย่านโตรปิคานา, ย่านซูบังจายา และย่านซันเวย์
แผนผังสถานี.
สถานีเกอลานาจายา มีลักษณะคล้ายกับสถานีอื่น ๆ ของสาย หลังคาออกแบบโดยใช้สถาปัตยกรรมแบบ "กัมปุง" มีสะพานลอยข้ามทางพิเศษดามันซรา-ปูชง และมีทางเดินเชื่อมกับอาคารใกล้เคียง
รถโดยสารประจำทาง.
นอกจากจะเป็นสถานีรถไฟฟ้าแล้ว สถานีเกอลานาจายา ยังเป็นสถานีรถโดยสารขนาดใหญ่แห่งหนึ่งในเมืองเปอตาลิงจายา โดยจะตั้งอยู่ทางทิศเหนือของทางพิเศษดามันซารา-ปูชง และมีสะพานลอยเชื่อมกับสถานีรถไฟฟ้า
การย้อมสีกรัม

การย้อมสีกรัม  เป็นวิธีการหนึ่งในการจำแนกชนิดของแบคทีเรีย สามารถแบ่งได้เป็น 2 กลุ่มใหญ่ ๆ คือ แบคทีเรียกรัมบวกและแบคทีเรียกรัมลบ ชื่อนี้มาจากแฮนส์ เครสแจน กรัม นักวิทยาแบคทีเรียชาวเดนมาร์ก ซึ่งเป็นผู้พัฒนาเทคนิกนี้
การย้อมสีกรัมจำแนกชนิดแบคทีเรียได้จากความแตกต่างของคุณสมบัติทางเคมีและฟิสิกส์ของผนังเซลล์ โดยเฉพาะการมีเปปติโดไกลแคน ซึ่งจะพบเป็นชั้นหนาในแบคทีเรียกรัมบวก ในการย้อมสีกรัม แบคทีเรียกรัมบวกจะสามารถรักษาสีน้ำเงินของสีย้อมคริสตัลไวโอเลตเอาไว้ได้ ในขณะที่แบคทีเรียกรัมลบจะสูญเสียสีนี้ไปในขั้นตอนการล้าง และจะติดสีแดงเมื่อย้อมด้วยสีเคาน์เตอร์สเตน เช่น ซาฟรานิน หรือฟุคซีน
โยชิฮารุ ฮาบุ

โยชิฮารุ ฮาบุ, เอฟเอ็ม (อักษรโรมัน: Yoshiharu Habu; 27 กันยายน ค.ศ. 1970 –) เป็นผู้เล่นหมากรุกญี่ปุ่นระดับอาชีพ และเป็นผู้เล่นหมากรุกสากลระดับมาสเตอร์ เขาเรียนหมากรุกญี่ปุ่นภายใต้การฝึกสอนโดยทัตสึยะ ฟูตากามิ (二上達也)
ชีวิตในวัยเด็ก.
โยชิฮารุ ฮาบุ เกิดในโทโกโรซาวะ จังหวัดไซตามะ ในปี ค.ศ. 1970 และได้ย้ายไปฮาจิโอจิ กรุงโตเกียวก่อนที่จะเข้าโรงเรียนอนุบาล ฮาบุได้พบกับหมากรุกญี่ปุ่นเป็นครั้งแรกเมื่อเข้าเรียนประถมศึกษาปีแรกเมื่อเพื่อนของเขาได้สอนวิธีการเดินหมากแต่ละตัว เขาเริ่มหลงไหลในเกมนี้โดยแม่ของเขาได้ส่งเข้าแข่งขันหมากรุกญี่ปุ่น ซึ่งจัดขึ้นที่สโมสรหมากรุกญี่ปุ่นฮาจิโอจิในฤดูร้อนเมื่อปี ค.ศ. 1978 แม้ว่าฮาบุจะเป็นฝ่ายตกรอบอุ่นเครื่องด้วยผลการแข่ง ชนะ 1 แพ้ 2 แต่พ่อแม่ของเขาก็พาไปยังสโมสรหมากรุกญี่ปุ่นทุกสุดสัปดาห์นับตั้งแต่เดือนตุลาคม ค.ศ. 1978 ฮาบุสามารถพัฒนาฝีมือให้ดีขึ้นได้อย่างรวดเร็ว จนเขาได้รับการเลื่อนตำแหน่งเป็นมือสมัครเล่น 5 ดั้งในเดือนตุลาคม ค.ศ. 1981 ขณะที่มีอายุได้ 11 ปี
ในระหว่างวันที่โรงเรียนประถมศึกษาของเขา ฮาบุได้มีส่วนร่วมในการแข่งขันหมากรุกญี่ปุ่นระดับภูมิภาคและระดับประเทศอย่างสม่ำเสมอของรุ่นเด็กเป็นส่วนใหญ่ ในการแข่งขันเหล่านี้ ฮาบุได้แข่งกับเด็กวัยเดียวกันหลายคนที่จะกลายเป็นผู้เล่นระดับอาชีพในภายหลัง ซึ่งประกอบด้วย โทชิยูกิ โมริอูจิ (森内俊之), ยาซูมิตสึ ซาโต (佐藤康光) และมานาบุ เซ็นซากิ (先崎学) โดยผู้เล่นที่เกิดในช่วงปี ค.ศ. 1970 เหล่านั้น เป็นที่รู้จักกันในฐานะ "รุ่นฮาบุ" ไม่เพียงเพราะพวกเขาเกิดในปีเดียวกัน หากแต่พวกเขายังเป็นผู้เล่นที่ประสบความสำเร็จอย่างโดดเด่น
ในเดือนในกรกฎาคม ค.ศ. 1981 ฮาบุผ่านการคัดเลือกเข้าสู่การแข่งขันเมจินมือสมัครเล่น ในฐานะที่เป็นผู้แข่งขันที่อายุน้อยที่สุดเท่าที่เคยมีมาของตัวแทนชานเมืองโตเกียว และชนะการแข่งขันสำหรับนักเรียนชั้นประถมสี่รายการในเดือนสิงหาคมตามมา ส่วนในเดือนเมษายน ค.ศ. 1982 ฮาบุชนะการแข่งขันเมจินโรงเรียนประถม ครั้งที่ 7 (小学生将棋名人戦) เขาได้แสดงถึงความปรารถนาของเขาที่จะเป็นผู้เล่นมืออาชีพ และขอคำแนะนำจากคัตสึยาซุ นากาจิมะ ผู้เป็นเจ้าของชมรมหมากรุกญี่ปุ่นฮาจิโอจิและเป็นนักเรียนของทัตสึยะ ฟูตากามิ โดยฮาบุได้สมัครเรียนที่โรงเรียนฝึกอบรมเด็กฝึกงานมืออาชีพ (奨励会) ในฐานะเป็นนักเรียนของฟูตากามิ และได้รับการยอมรับในฐานะสมาชิกคนต่อมาในปี ค.ศ. 1982
ชีวิตส่วนตัว.
ในเดือนมีนาคม ค.ศ. 1996 ฮาบุได้แต่งงานกับนักแสดงและนักร้องหญิงที่ชื่อริเอะ ฮาตาดะ (畠田理恵) ที่ศาลเจ้าฮาโตโนโมริฮาจิมัง ในเซ็นดางายะ กรุงโตเกียว ซึ่งอยู่ไม่ไกลจากสำนักงานใหญ่ของสมาคมหมากรุกญี่ปุ่นแห่งประเทศญี่ปุ่น ทั้งสองได้พบกันครั้งแรกในเดือนกันยายน ค.ศ. 1994 และประกาศหมั้นอย่างเป็นทางการในเดือนกรกฎาคม ค.ศ. 1995 มีรายงานว่ามีเจ้าหน้าที่ตำรวจถึง 80 นายได้รับมอบหมายให้คุ้มกันพิธี เนื่องจากทั้งสองเป็นบุคคลที่มีชื่อเสียง ครั้นในปี ค.ศ. 2012 พวกเขาก็มีลูกสาวด้วยกันสองคน นอกจากนี้ เขายังเป็นหนึ่งในผู้เล่นหมากรุกสากลที่ดีที่สุดในประเทศญี่ปุ่น กับระดับอีโลที่ระดับ 2,415 (ในเดือนกุมภาพันธ์ ค.ศ. 2014)
ครามหิมาลัย

ครามหิมาลัย ชื่อวิทยาศาสตร์: "Indigofera heterantha" เป็นพืชชนิดหนึ่งในวงศ์ Fabaceaeเป็นพืชพื้นเมืองในเทือกเขาหิมาลัยทางตะวันตกเฉียงเหนือของทิเบต อยู่ในสกุลเดียวกับครามบ้านที่ใช้ทำครามย้อมผ้า เป็นไม้พุ่ม ออกดอกในฤดูร้อน ใช้ปลูกเป็นไม้ประดับสวน
เผ่าคราม

เผ่าคราม (Indigofereae) เป็นการแบ่งย่อยระดับเผ่าของวงศ์ Fabaceae ซึ่งสกุลในเผ่านี้ได้แก่:
หมายเหตุ.
<templatestyles src="Reflist/styles.css" />
การติดเชื้อทางเดินหายใจ

การติดเชื้อทางเดินหายใจคือโรคติดเชื้อใด ๆ ที่เกิดกับทางเดินหายใจ มักแบ่งออกเป็นการติดเชื้อทางเดินหายใจส่วนบนและการติดเชื้อทางเดินหายใจส่วนล่าง โดยการติดเชื้อทางเดินหายใจส่วนล่าง เช่น ปอดอักเสบ มักมีอาการรุนแรงกว่าการติดเชื้อทางเดินหายใจส่วนบน เช่น โรคหวัด
ชนิด.
การติดเชื้อทางเดินหายใจส่วนบน.
ทางเดินหายใจส่วนบนนับรวมทางเดินหายใจส่วนที่อยู่เหนือช่องสายเสียงหรือเส้นเสียง (บางนิยามนับส่วนที่อยู่เหนือกระดูกอ่อนไครคอยด์) ทางเดินหายใจในส่วนนี้ได้แก่ จมูก โพรงอากาศข้างจมูก คอหอย และกล่องเสียงส่วนเหนือต่อเส้นเสียง
โรคที่นับเป็นการติดเชื้อทางเดินหายใจส่วนบน เช่น ทอนซิลอักเสบ คอหอยอักเสบ กล่องเสียงอักเสบ โพรงอากาศอักเสบ หูชั้นกลางอักเสบ ไข้หวัดใหญ่ ไข้หวัด อาการที่มีได้แก่ ไอ เจ็บคอ น้ำมูกไหล คัดจมูก ปวดศีรษะ ไข้ต่ำ ปวดแน่นใบหน้า และจาม เป็นต้น
พระยาดัษกรปลาศ (ทองอยู่ โรหิตเสถียร)

พระยาดัษกรปลาศ (ทองอยู่ โรหิตเสถียร) หรือ พันเอกพระยาดัษกรปลาศ (ทองอยู่ โรหิตเสถียร) เป็นบุตรชายของพระยาพระกฤษณรักษ์ (บุญยัง โรหิตเสถียร) ข้าหลวงใหญ่ ณ หลวงพระบาง , ข้าหลวงเทศาภิบาลมณฑลนครสวรรค์ และ เป็นราชองครักษ์ประจำพระองค์ของรัชกาลที่ 5
เรียบเรียงจาก ประชุมพงษาวดารภาคที่ 11 เรื่อง พงษาวดารเมืองหลวงพระบาง ซึ่งได้มีการพิมพ์แจกในงานศพของพระยาดัษกรปลาศ (ทองอยู่ โรหิตเสถียร) ซึ่งมีการจัดพิมพ์ที่โรงพิมพ์โสภณพิพรรฒธนากร กล่าวว่า นายพันเอก พระยาดัษกรปลาส (ทองอยู่ โรหิตเสถียร) ท ม.ต ช. ดุษฎีมาลา. เข็มราชการแผ่นดิน. ฯลฯ เป็นบุตรชายของ พระยาพระกฤษณรักษ์ (บุญยัง โรหิตเสถียร) เกิดในรัชสมัย รัชกาลที่ 3 เมื่อวันพฤหัสบดี เดือน 11 ขึ้น 10 ค่ำ ปีระกา จุลศักราช 1211 พ.ศ. 2392 แรกเริ่มได้เข้ารับราชการเมื่อปีมะแม พ.ศ. 2414 ซึ่งมีอายุ 22 ปี เป็นทหารมหาดเล็กรักษาพระองค์ในรัชกาลที่ 5 2 ปี จึงได้เป็นนายสิบโท 3 ปี แล้วจึงได้เป็นนายสิบเอกในกองร้อยที่ 6 อีก 4 ปี 
เมื่อปีมะโรง พ.ศ. 2424 ในสมัยเมื่อเจ้าพระยาสุรศักดิ์มนตรี (เจิม แสง-ชูโต) เป็น เจ้าหมื่นไวยวรนารถ ได้กราบบังคมทูลขอพระยาดัษกรปลาศไปเป็นนายร้อยโทในกรมทหารสมัครกองร้อยที่ 3 และเลื่อนยศขึ้นเป็นร้อยเอกในปีนั้น ก่อนจะรับราชการต่อมาจนได้พระราชทานสัญญาบัตรเป็นหลวงดัษกรปลาศ ในปีระกา พ.ศ. 2428 โปรดให้เจ้าพระยาสุรศักดิมนตรีแต่ยังเปนนายพันเอกเจ้าหมื่นไวยวรนารถในสมัยนั้นเป็นแม่ทัพคุมกองทหารไปปราบปรามพวกฮ่อ ซึ่งเข้ามาบุกรุกในอาณาเขตเมืองหลวงพระบาง เจ้าพระยาสุรศักดิมนตรีจึงให้พระยาดัษกรปลาศคุมทหาร 1 ยก ล่วงหน้านำไปทางเมืองงอย ในเขตรหัวพันทั้งหก ซึ่งฮ่อเข้ามาตั้งค่ายอยู่หลายแห่ง ซึ่งพระยาดัษกรปลาศยกขึ้นไปถึงค่ายฮ่อและเข้าตีค่ายก่อนทหารกองอื่น พวกฮ่อล้มตายแตกหนี พระยาดัษกรปลาศจึงตั้งมั่นอยู่ที่นั่น แต่งกองทหารตีค่ายฮ่อซึ่งเป็นค่ายน้อย ตั้งอยู่ที่อื่นๆในจังหวัดนั้นจนฮ่อแตกหนีไปหมด
ในเรื่องครอบครัวนั้นพระยาดัษกรปลาศมีพี่น้องรวม 9 คน คือ เจ้าจอมศิลา และ เจ้าจอมแปลก (ในรัชกาลที่ 4), นายไผ่, นายพันเอก พระยาดัษกรปลาศ, นายทองคำ , นายร้อยโท นาค , รองอำมาตย์โท ขุนพิทักษ์สาลี, ปุก (ภริยาหลวงสารยุทธสรสิทธิ์), นายสวน ซึ่งภายหลังพระยาดัษกรปลาศได้รับพระราชทานนามสกุล โรหิตเสถียร จากรัชกาลที่ 6 ทำให้ทุกคนในครอบครัวเริ่มต้นใช้นามสกุล
ฮาบูเมจินโนโอโมชิโรโชงิ

ฮาบูเมจินโนโอโมชิโรโชงิ (; โรมาจิ: "Habu Meijin no Omoshiro Shōgi") เป็นวิดีโอเกมหมากรุกญี่ปุ่น (将棋) ที่ได้รับการพัฒนาโดยแอคเซส และได้รับการวางจำหน่ายโดยโทมีคอร์ปอเรชัน ซึ่งได้รับการเปิดตัวเฉพาะในประเทศญี่ปุ่นเมื่อปี ค.ศ. 1995
เกมนี้ได้รับการรับรอง/ดูแลโดยโยชิฮารุ ฮาบุ
การตอบรับ.
ในช่วงเปิดตัว นิตยสาร"แฟมิคอม ซือชิน" ได้ให้คะแนนเกมนี้ที่ 25 คะแนนจากคะแนนเต็ม 40
วอลเลย์บอลชายทีมชาติฮังการี

วอลเลย์บอลชายทีมชาติฮังการี  เป็นทีมวอลเลย์บอลชายของประเทศฮังการี ทีมนี้ได้รับการบริหารโดยสหพันธ์วอลเลย์บอลฮังการี และเป็นส่วนหนึ่งในการแข่งขันวอลเลย์บอลระดับนานาชาติ
คริสโตเฟอร์ ลี

เซอร์ คริสโตเฟอร์ แฟรงก์ คารานดีนี ลี, CBE, CStJ (27 พฤษภาคม ค.ศ. 1922 – 7 มิถุนายน ค.ศ. 2015) เป็นนักแสดง นักร้อง และนักประพันธ์ชาวอังกฤษ ลีเริ่มต้นการแสดงในบทตัวร้ายและเป็นที่รู้จักที่สุดในฐานะนักแสดงบทแดรกคูลาในภาพยนตร์หลายเรื่องของค่าย Hammer Lee บทการแสดงอื่นๆ ได้แก่  Francisco Scaramanga ในภาพยนตร์ 007 เพชฌฆาตปืนทอง (ค.ศ. 1974), ซารูมานในภาพยนตร์ชุด เดอะลอร์ดออฟเดอะริงส์ (ค.ศ. 2001– ค.ศ.2003) และภาพยนตร์ชุด เดอะฮอบบิท ตลอดจนบทเคานต์ดูกูในภาพยนตร์ 2 ภาคหลังของสตาร์ วอร์ส (ค.ศ. 2002 และค.ศ. 2005). 
คริสโตเฟอร์ ลี ได้รับตำแหน่ง Knight Bachelor ในฐานะนักแสดงและการการบริจาคการกุศลต่างๆ ในปี 2009 ลียังได้รับรางวัลจาก The BAFTA Fellowship , ในปี 2011 ลี ได้รับรางวัลจาก The BFI Fellowship ในปี 2013 ลีได้พิจารณาแล้วว่าการแสดงที่ดีของเขาคือการได้เล่นเป็น Muhammad Ali Jinnah ซึ่งเป็นนายกรัฐมนตรีคนแรกของปากีสถานในภาพยนตร์ "Jinnah" (ค.ศ. 1998) และผลงานการแสดงภาพยนตร์แนวสยองขวัญที่ดีของเขา "The Wicker Man" (ค.ศ. 1973)
และยังถูกจดจำในฐานะบทบาทสำหรับเสียงอันทรงพลังของเขา , ลียังเป็นที่รู้จักสำหรับความสามารถในด้านร้องเพลง , เขายังอัดเพลงโอเปร่าและแนวเพลงอื่นๆในระหว่างช่วงปี ค.ศ. 1986 ถึง ค.ศ. 1998 และอัลบั้มสตูดิโอของลี "Charlemage : By The Sword And The Cross" ที่ถูกวางจำหน่ายในปี 2010 ซึ่งมีแนวเพลง symphonic metal ลียังได้รับร่วมงานกับวงดนตรีเมทัลจำนวนมาก ตั้งแต่ปี 2005 ผลงานเพลง เฮฟวี่เมทัล อัลบั้ม "Charlemagne : The Omens of Death" ของลีเองก็ได้ถูกปล่อยออกมาเมื่อวันที่ 27 พฤษภาคม ค.ศ. 2013 ลียังได้รับเกียรติยศ Spirit of Metal จากนิตรสาร Metal Hammer ในปี 2010 ในงานโกลเด้น ก็อต อวอร์ต
เซอร์ คริสโตเฟอร์ ลี ถึงแก่กรรมในวัย 93 ปี เมื่อวันอาทิตย์ที่ 7 มิถุนายน ค.ศ. 2015 ที่โรงพยาบาลเชลซีแอนด์เวสต์มินสเตอร์ ในกรุงลอนดอน หลังจากเข้ารับการรักษาโรคเกี่ยวกับระบบทางเดินหายใจและภาวะหัวใจล้มเหลว
ประวัติ.
คริสโตเฟอร์ แฟรงก์ คารานดีนี ลี เกิดเมื่อวันที่ 27 พฤษภาคม ค.ศ. 1922 ที่ Belgravia , Westminster , ลอนดอน บุตรชายของพันโท เจฟเฟอรรีย์ ทรอลลัพ ลี (1879 - 1941) และเป็นกองพลปืนไรเฟิลรักษาพระองค์ที่ 60 และภรรยาของเขา , เคาทอีส เอสเทล มาเรีย (1889 - 1981) พ่อของลีได้เข้าร่วมในสงคราม สงครามลวง และ สงครามโลกครั้งที่ 1 แม่ของลีเป็นชาวเอ็ดเวริ์ดซึ่งยังเป็นคนวาดภาพ เซอร์ จอห์น ลาเวอรี่
ที่มา.
<templatestyles src="Reflist/styles.css" />
พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์)

มหาอำมาตย์ตรี พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์) (15 พฤศจิกายน พ.ศ. 2416 – 21 กุมภาพันธ์ พ.ศ. 2501) เป็นอดีตรัฐมนตรีว่าการกระทรวงมหาดไทย ในรัฐบาลของพระยาพหลพลพยุหเสนา (พจน์ พหลโยธิน) อดีตรัฐมนตรีไม่ได้ประจำกระทรวง ในรัฐบาลของพระยามโนปกรณ์นิติธาดา (ก้อน หุตะสิงห์) อดีตสมาชิกสภาผู้แทนราษฎร และอดีตสมาชิกวุฒิสภา
ประวัติ.
พระยาอุดมพงศ์เพ็ญสวัสดิ์ มีนามเดิมว่า หม่อมราชวงศ์ประยูร อิศรศักดิ์ เกิดเมื่อวันที่ 15 พฤศจิกายน พ.ศ. 2416 ที่จังหวัดพระนคร เป็นโอรสของหม่อมเจ้าเข็ม อิศรศักดิ์ พระโอรสในพระเจ้าราชวรวงศ์เธอ เจ้าฟ้าอิศราพงศ์ สำเร็จการศึกษาจากโรงเรียนวัดนวลนรดิศ 
ได้รับพระราชทานแต่งตั้งเป็น หม่อมอุดมพงศ์เพ็ญสวัสดิ์ ราชินิกูล ถือศักดินา 800 เมื่อวันที่ 25 กุมภาพันธ์ พ.ศ. 2438ต่อมาได้รับโปรดเกล้าฯ ให้เป็น ข้าหลวงประจำเมืองเชียงใหม่ แล้วเลื่อนเป็น พระยาอิศรพันธ์โสภณ แล้วเลื่อนเป็น พระยาอุดมพงศ์เพ็ญสวัสดิ์ ถึงแก่กรรมเมื่อ 21 กุมภาพันธ์ พ.ศ. 2501 อายุ 84 ปี พระราชทานเพลิงศพเมื่อวันที่ 2 เมษายน พ.ศ. 2501 ณ เมรุวัดเทพศิรินทราวาส
งานการเมือง.
พระยาอุดมพงศ์เพ็ญสวัสดิ์ ได้รับการแต่งตั้งเป็นสมาชิกสภาผู้แทนราษฎรไทย (ผู้แทนราษฎรชั่วคราว พ.ศ. 2475) ขณะมีอายุได้ 59 ปี ซึ่งถือว่าเป็นสมาชิกสภาผู้แทนราษฎรชุดแรก ทั้งที่มิได้เป็นหนึ่งในคณะผู้ร่วมเปลี่ยนแปลงการปกครอง ต่อมาได้รับการแต่งตั้งเป็นรัฐมนตรีไม่ได้ประจำกระทรวง ในรัฐบาลของพระยามโนปกรณนิติธาดา (ก้อน หุตะสิงห์) เมื่อ พ.ศ. 2476 และต่อมาจึงได้รับการแต่งตั้งเป็นรัฐมนตรีว่าการกระทรวงมหาดไทย ในรัฐบาลของพระยาพหลพลพยุหเสนา (พจน์ พหลโยธิน) 
ต่อมาในเหตุการณ์กบฏพระยาทรงสุรเดช เมื่อ พ.ศ. 2481 พระยาอุดมพงศ์เพ็ญสวัสดิ์ถูกกล่าวหาว่ามีส่วนร่วมในการกบฎเพื่อเปลี่ยนแปลงการปกครอง จึงถูกนำตัวขึ้นสู่การพิพากษาของศาลพิเศษที่ถูกจัดตั้งขึ้นในการนี้โดยเฉพาะ และถูกตัดสินให้จำคุกตลอดชีวิตเมื่อปี พ.ศ. 2482 โดยก่อนหน้านั้นในเหตุการณ์กบฏบวรเดช เมื่อ พ.ศ. 2476 ก็ถูกเพ่งเล็งมาก่อนแล้วว่าให้การดูแลเอาใจใส่นักโทษเป็นพิเศษในฐานะรัฐมนตรีว่าการกระทรวงมหาดไทย ก่อนจะได้รับการนิรโทษกรรมในยุครัฐบาลของนายควง อภัยวงศ์ เมื่อปี พ.ศ. 2487 ในช่วงปลายสงครามโลกครั้งที่สอง และได้รับการแต่งตั้งเป็นสมาชิกพฤติสภาชุดที่ 2 (วุฒิสภา) หลังการรัฐประหารในปี พ.ศ. 2490 และพ้นจากตำแหน่งไปหลังการรัฐประหารในปี พ.ศ. 2494 และได้วางมือทางการเมืองในที่สุด แต่ก็ยังคงติดตามการเปลี่ยนแปลงของบ้านเมืองมาตลอดจนกระทั่งถึงแก่อนิจกรรม
สถานีรถไฟโจโฮร์บะฮ์รูเซ็นตรัล

สถานีรถไฟโจโฮร์บะฮ์รูเซ็นตรัล  หรือย่อว่า สถานีเจบี เซ็นตรัล  เป็นสถานีรถไฟตั้งอยู่ใจกลางของเมืองโจโฮร์บะฮ์รู ประเทศมาเลเซีย เปิดให้บริการครั้งแรกวันที่ 21 ตุลาคม 2010 เพื่อใช้งานแทนที่สถานีรถไฟโจโฮร์บะฮ์รูซึ่งอยู่ห่างไปประมาณ 200 เมตรทางทิศใต้ สถานีรถไฟแห่งนี้ตั้งอยู่ใกล้กับอาคารสุลต่านอิซกันดาร์ และศูนย์การค้าต่าง ๆ
สถานีรถไฟโจโฮร์บะฮ์รูเซ็นตรัลมีขบวนรถไฟระหว่างเมืองวิ่งให้บริการ 7 ขบวนต่อวัน โดยมีขบวนรถไฟวิ่งจากสถานีรถไฟบัตเตอร์เวิร์ท, สถานีรถไฟเกอมัซ, สถานีรถไฟเซ็นทรัลกัวลาลัมเปอร์, สถานีรถไฟกัวลาลีปิซ, สถานีรถไฟตุมปัต ผ่านสถานีรถไฟโจโฮร์บะฮ์รูเซ็นตรัล และไปสิ้นสุดที่จุดผ่านรถไฟวุดแลนด์ ประเทศสิงคโปร์
นอกจากนี้ สถานีรถไฟโจโฮร์บะฮ์รูเซ็นตรัลยังทำหน้าที่เสมือนจุดผ่านแดนมาเลเซีย–สิงคโปร์ และมีแผนที่จะพัฒนาสถานีรถไฟโจโฮร์บะฮ์รูเซ็นตรัลให้เป็นสถานีขนส่งหลักของเมืองอีกด้วย
ท่าอากาศยานนานาชาติลังกาวี

ท่าอากาศยานนานาชาติลังกาวี  (IATA: LGK, ICAO: WMKL) เป็นท่าอากาศยานนานาชาติบนเกาะลังกาวี รัฐเกอดะฮ์ ประเทศมาเลเซีย ตั้งอยู่ใกล้กับเมืองปาดังมัตซิราต ระยะเวลาที่ใช้ในการเดินทางระหว่างท่าอากาศยานนานาชาติลังกาวี–ท่าอากาศยานนานาชาติกัวลาลัมเปอร์ ประมาณ 1 ชั่วโมง
ท่าอากาศยานนานาชาติลังกาวี นับว่าเป็นสถานที่สำคัญแห่งหนึ่งบนเกาะลังกาวี เพราะมักถูกใช้เป็นสถานที่จัดงานนิทรรศการเรือ การบินและอวกาศนานาชาติ
สถิติปี ค.ศ. 2009 มีผู้โดยสารมาใช้บริการ 1,539,271 คน จำนวนเที่ยวบิน 39,815 เที่ยว
อุบัติเหตุและอุบัติการณ์.
วันที่ 2 ธันวาคม ค.ศ. 2007 ในงานนิทรรศการ ระหว่างการแสดงฝูงบิน มีนายทหารอากาศคนหนึ่ง ได้กระโดดลงมาและจมน้ำตาย คาดว่าเกี่ยวข้องกับการก่อการร้าย
ต่อมาในปี ค.ศ. 2014 ภายหลังจากที่มาเลเซียแอร์ไลน์ เที่ยวบินที่ 370 หายสาปสูญ มีการสันนิษฐานว่าเครื่องบินได้มุ่งหน้ามาที่เกาะแห่งนี้ แทนที่จะมุ่งหน้าไปยังท่าอากาศยานนานาชาติปักกิ่ง
แอ ม่วงดี

แอ ม่วงดี หรือนาย อิสมาแอล ม่วงดี เกิดที่ อำเภอบางน้ำเปรี้ยว จังหวัดฉะเชิงเทรา ได้เข้ามาเรียนหนังสือในพระนครที่โรงเรียนอันยุมันอิสลาม และหัดมวยไทยกับครูซัน มหานาค เขาขึ้นชกแบบคาดเชือกเป็นครั้งแรกเมื่อ 6 มกราคม พ.ศ. 2466 ชนะน็อค แฉล้ม เสาวคนธ์ ยก 2 ที่สนามมวยสวนเจ้าเชตุ จากนั้น ได้ชกกับนักมวยที่มีชื่อเสียงหลายคน เช่น ชนะ ซิว อบเพชร ชกกับ สุวรรณ นิวาศวัต 3 ครั้ง แพ้ 2 เสมอ 1 เสมอกับเนียม ชัยชมพู ชนะน็อค สิน สาระเทียน ยก 2
ต่อมา พระยาคทาธรบดีสีหบาลเมือง นายสนามเวทีสวนสนุก ได้สนับสนุนให้แอไปชกที่มลายูและสิงคโปร์ ซึ่งแอได้ไปเรียนวิชารำมวยจากครูมวยชาวชวาจนกลายเป็นนักมวยไทยที่ไหว้ครูได้งามมากผู้หนึ่ง ขึ้นชกแบบฟรีสไตล์กับฮัจญีโมฮัมหมัด ราซัด แชมป์สีลัตจากไทรบุรีซึ่งแอเป็นฝ่ายชนะ เขาได้นำกระจับโลหะแบบที่นักมวยในสิงคโปร์ใช้มาใช้ในไทยเป็นคนแรก และได้ชักชวนแบตตลิง กิลโมร์มาชกมวยในไทยด้วย
เมื่อกลับมาเมืองไทยอีกครั้ง แอขึ้นชกที่เวทีสวนสนุกอีกหลายครั้งทั้งมวยไทยและมวยสากล โดยสังกัดคณะกิลโมร์ โดยชกมวยสากลแพ้น็อค ศิริ อ่องสุนทร ชกมวยไทย แพ้คะแนน วิชาญ ราชวัตร ชนะคะแนน บุญ สีมา แสวง ทองเจิม และชนะน็อค ชุบ ราชวัตร เมื่ออายุมากขึ้น แอได้แขวนนวม หันไปฝึกสอนนักมวยรุ่นใหม่ โดยตั้งคณะม่วงดีขึ้น ต่อมา ใน พ.ศ. 2489 แอ ม่วงดี ร่วมกับบัว วัดอิ่ม แนบ นิ่มรัตน์ เกิด แสงจันทร์ พูน พระขรรค์ชัย และมูล สังข์วิฑูรย์ขอขึ้นชกมวยคาดเชือก ถวายในงานพระบรมศพ พระบาทสมเด็จพระเจ้าอยู่หัวอานันทมหิดล แต่ไม่ได้มีการจัดแต่อย่างใด ต่อมา แอล้มป่วยเป็นอัมพาตนานถึง 3 ปี ก่อนจะเสียชีวิตเมื่อ 18 พฤศจิกายน พ.ศ. 2519 ที่ บ้านคลอง 19 อ.บางน้ำเปรี้ยว จ.ฉะเชิงเทรา
น้ำพริกข่า

น้ำพริกข่า เป็นอาหารที่นิยมในภาคเหนือ กินกับเนื้อควายนึ่งหรือรกควายนึ่ง นิยมทำเมื่อล้มวัวหรือควาย เครื่องปรุงประกอบด้วย พริกแห้ง ข่าแก่ กระเทียม ตะไคร้ มะแขว่น เกลือ นิยมใช้แต่ข่าแก่ ไม่ใช้ข่าอ่อนเพราะกลิ่นรสร้อนแรงกว่า และเมื่อทิ้งไว้ ไม่มีรสเปรี้ยว ถ้าจะเก็บไว้รับประทานนาน ๆ จะคั่วให้แห้งก่อนเก็บ นอกจากนั้น ยังนิยมรับประทานกับหัวหมูนึ่ง และผักต้ม เช่น หน่อไม้ เห็ดนางฟ้า และ หัวไพล
เหงียน ต๊วน ฮึง

เหงียน ต๊วน ฮึง  เกิดวันที่ 5 ตุลาคม ค.ศ. 1978 ที่ฮานอย เขาเป็นนักร้องชาวเวียดนามระดับซูเปอร์สตาร์ ซึ่งมีผลงานเพลงกว่า 20 อัลบัม และมีผู้ติดตามกว่า 5 แสนคน นอกจากนี้ เขาเป็นหนึ่งในกรรมการรายการประกวดร้องเพลงที่มีชื่อเสียงอย่างเดอะวอยซ์
เขายังเป็นผู้ให้คำสัญญาที่จะโกนผม หากฟุตบอลทีมชาติเวียดนามเป็นฝ่ายแพ้ฟุตบอลทีมชาติไทยในการแข่งขันฟุตบอลในซีเกมส์ 2015
ชีวิตส่วนตัว.
เหงียน ต๊วน ฮึง แต่งงานกับแฟนสาวที่ฮานอยเมื่อวันที่ 5 เมษายน ค.ศ. 2014
เจ้าบุญสารเสวตร์ ณ ลำปาง

เจ้าบุญสารเสวตร์ ณ ลำปาง เป็นราชบุตรองค์โต ในเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 องค์สุดท้ายแห่งราชวงศ์ทิพย์จักราธิวงศ์
ประวัติ.
เจ้าบุญสารเสวตร์ ณ ลำปาง เกิดในปี พ.ศ. 2449 เป็นโอรสองค์โตในเจ้าบุญวาทย์วงษ์มานิต กับหม่อมเมฆ ณ ลำปาง
เจ้าบุญสารเสวตร์ ได้รับการศึกษาที่โรงเรียนมหาดเล็กหลวงเชียงใหม่ และระดับปริญญาที่มหาวิทยาลัยออกซฟอร์ด แต่ยังมิทันได้รับปริญญาก็ต้องออกจากการศึกษากลางคัน เนื่องจากเจ้าบุญวาทย์วงษ์มานิต ถึงแก่พิราลัย ในปี พ.ศ. 2465 ทำให้เกิดปัญหาด้านเศรษฐกิจ จึงต้องเดินทางกลับมาลำปาง
การทำงาน.
ภายหลังการถึงแก่พิราลัยของเจ้าบุญวาทย์วงษ์มานิต ในปี พ.ศ. 2465 เจ้าบุญสารเสวตร์ จึงได้รับหน้าที่เป็นผู้ดำเนินกิจการอุตสาหกรรมป่าไม้ของเจ้าบิดาต่อเนื่องมา จนกระทั่งได้รับพระมหากรุณาธิคุณจากพระบาทสมเด็จพระปกเกล้าเจ้าอยู่หัว รัชกาลที่ 7 โปรดเกล้าฯ ให้เข้ารับราชการในกรมทางหลวง ภายใต้การบังคับบัญชาของพระเจ้าบรมวงศ์เธอ กรมพระกำแพงเพชรอัครโยธิน โดยได้รับมอบหมายให้เป็นผู้สร้างทางหลวงสายแพร่-น่าน
จอห์น บราโว่

จอห์น บราโว่ หรือ วิชาญ มีสม นักแสดงชายชาวไทยที่นอกจากจะรับบทดาวร้ายในละครและภาพยนตร์ ทั่วไปแล้ว ยังมีฝีเท้าในวงการฟุตบอล โดย เคยได้รับตำแหน่งปราการหลังจอมบู๊ ที่เคยร่วมทีมสโมสรสินธนา เมื่อปี 2541 มาแล้ว จากนั้นก็หันไปเดินสายเตะบอลดารากับทีม "แมงปอล้อคลื่น" ทีม ออลสตาร์ และ ทีมสตาร์ไรเดอร์
ปัจจุบันสถานะสมรสแล้วกับแฟนสาวนอกวงการ และมีบุตรสาว 1 คน ชื่อ น้องเดซี่ เกิดเมื่อวันที่ 20 กุมภาพันธ์ พ.ศ. 2567
โมโน เน็กซ์

บริษัท โมโน เน็กซ์ จำกัด (มหาชน) (ชื่อเดิม: บริษัท โมโน เทคโนโลยี จำกัด (มหาชน) ; ชื่อย่อ: MONO) หรือรู้จักกันในนาม “โมโน กรุ๊ป”  เป็นบริษัทแม่ ซึ่งเป็นผู้นำในการสร้างสรรค์การให้บริการข้อมูลและความบันเทิงแบบครบวงจร  ก่อตั้งขึ้นโดย พิชญ์ โพธารามิก เพื่อดำเนินธุรกิจสื่อการให้บริการข้อมูล และความบันเทิง ได้แก่ ธุรกิจบริการเสริมบนโทรศัพท์เคลื่อนที่ ธุรกิจสื่ออินเทอร์เน็ต ธุรกิจสื่อสิ่งพิมพ์ ธุรกิจสื่อทีวี ธุรกิจสื่อวิทยุ ธุรกิจเพลง และธุรกิจภาพยนตร์ มีสำนักงานตั้งอยู่ที่ Mono29 Studio เลขที่ 29/9 หมู่ที่ 4 ถนนชัยพฤกษ์ ตำบลบางพลับอำเภอปากเกร็ด จังหวัดนนทบุรี 11120 เข้าจดทะเบียนในตลาดหลักทรัพย์ เอ็ม เอ ไอ (mai) เมื่อวันที่ 6 มิถุนายน พ.ศ. 2556 และย้ายหลักทรัพย์เข้าตลาดหลักทรัพย์แห่งประเทศไทย (SET) เมื่อวันที่ 29 มกราคม พ.ศ. 2558
เดือนธันวาคม พ.ศ. 2556 บริษัท โมโน บรอดคาซท์ จำกัด ซึ่งเป็นบริษัทย่อย ได้เข้าร่วมการประมูลทีวีดิจิทัล และได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิทัล ประเภทบริการทางธุรกิจระดับชาติ ในหมวดหมู่ทั่วไป ความละเอียดมาตรฐาน (SD) และดำเนินการออกอากาศในนามสถานีโทรทัศน์ MONO29 โดยเป็นที่รู้จักมากขึ้นจากจุดยืน "หนังดี ซีรีส์ดัง" จากต่างประเทศที่ทำให้ได้รับความนิยมมากขึ้นเรื่อย ๆ และทำให้บริษัทแม่และบริษัทอื่น ๆ ในเครือในรับความสนใจไปด้วย
ในวันที่ 22 มิถุนายน พ.ศ. 2563 ทางบริษัทได้เปลี่ยนชื่อบริษัท จากบริษัท โมโน เทคโนโลยี จำกัด (มหาชน) เป็น บริษัท โมโน เน็กซ์ จำกัด (มหาชน) โดยได้มีการเสนอวาระดังกล่าวเข้าที่ประชุมคณะกรรมการบริษัท เพื่อนำเข้าที่ประชุมผู้ถือหุ้นในวันที่ 10 สิงหาคม พ.ศ. 2563 เพื่อให้สอดคล้องกับลักษณะของธุรกิจที่แท้จริงขององค์กรในปัจจุบันที่มีความเชี่ยวชาญในด้านบันเทิง ภาพยนตร์ และซีรีส์ ทั้งไทยและต่างประเทศ และในสัปดาห์ต่อมาได้มีการย้ายอาคารสำนักงานจากอาคารจัสมิน ไปยัง โมโน 29 สตูดิโอ (ปัจจุบันมีชื่อว่า อาคารสำนักงานโมโน เน็กซ์) เลขที่ 29/9 หมู่ที่ 4 ถนนชัยพฤกษ์ ตำบลบางพลับ อำเภอปากเกร็ด จังหวัดนนทบุรี 11120 และได้ปรับเปลี่ยนการทำงาน มาเป็นในรูปแบบสำนักงานเคลื่อนที่ ซึ่งทางบริษัทฯ มีการเตรียมการไว้ประมาณ 1-2 ปีแล้ว เพียงแต่รอจังหวะที่เหมาะสม ร่วมทั้งปรับรูปแบบธุรกิจบริษัท เน้นธุรกิจที่มีศักยภาพทำกำไรต่อไป ได้แก่ Mono29 MonoMax และยุติธุรกิจบางส่วนที่ไม่ทำกำไรเพื่อลดต้นทุนให้สามารถทำธุรกิจต่อไปได้ดีผ่านวิกฤติต่างๆ ธุรกิจที่ยุติไปได้แก่ เช่น สิ่งพิมพ์ เพลง ผลิตภาพยนตร์(ในชื่อ ที โมเมนต์)และบาสเก็ตบอล
และในวันที่ 21 สิงหาคม ปีเดียวกัน ได้มีการประกาศชื่อบริษัทใหม่ คือ บริษัท โมโน เน็กซ์ จำกัด (มหาชน) โดยไม่ได้เปลี่ยนแปลงชื่อย่อ มีผลเมื่อวันที่ 26 สิงหาคม ปีเดียวกัน
ผู้ถือหุ้นรายใหญ่.
ข้อมูล ณ วันที่ 25 สิงหาคม 2565 (แสดงเพียง 5 อันดับแรก)
ฟุตซอลหญิงชิงแชมป์โลก

การแข่งขันฟุตซอลหญิงโลก (อังกฤษ : Women's Futsal World Tournament) เป็นการแข่งขันฟุตซอลหญิงระหว่างประเทศที่ยิ่งใหญ่ที่สุด ภายใต้การควบคุมของฟีฟ่า จัดขึ้นทุกๆ ปี
* "เจ้าภาพ"
อานนท์ ว่องวานิช

อานนท์ ว่องวานิช (เกิด 15 ธันวาคม พ.ศ. 2531) เป็นนักกอล์ฟมืออาชีพ อานนท์ เกิดที่รัฐฮาวาย ประเทศสหรัฐอเมริกา แต่โตที่ประเทศไทย
ในการเล่นกอล์ฟเขาได้ย้ายไปอยู่ที่ฟลอริดาตอนอายุ 12 ปี เขาได้ศึกษาที่มหาวิทยาลัยฟลอริดา โดยชนะไปสามครั้ง
อานนท์เป็นนักกอล์ฟมืออาชีพตั้งแต่ปี 2554 และเริ่มเล่นในการแข่งขันกอล์ฟเอเชียนทัวร์ เขาสามารถชนะการแข่งขันกอล์ฟชิงถ้วยพระราชทานคิงส์คัพใน พ.ศ. 2555
ฟุตซอลหญิงชิงแชมป์เอเชีย

ฟุตซอลหญิงชิงแชมป์เอเชีย  เป็นการแข่งขันฟุตซอลหญิงในทวีปเอเชีย จัดโดย สมาพันธ์ฟุตบอลแห่งเอเชีย
จัดขึ้นครั้งแรกในปีพ.ศ. 2558 ที่ประเทศมาเลเซีย ระหว่างวันที่ 17–26 กันยายน พ.ศ. 2558
* "เจ้าภาพ"
ฟุตซอลหญิงชิงแชมป์เอเชีย 2015

ฟุตซอลหญิงชิงแชมป์เอเชีย 2015 จัดขึ้นที่ประเทศ มาเลเซีย ในวันที่ 17 กันยายน ถึง 26 กันยายน 2558 โดยมี 9 ประเทศมีส่วนร่วมในการแข่งขัน
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: the-AFC.com
พริกกะเกลือ

พริกกะเกลือ เป็นอาหารประเภทเครื่องจิ้มที่เป็นที่นิยมของชาวไทยและชาวมอญ ส่วนประกอบหลักเป็นมะพร้าว เกลือ น้ำตาล ตำให้เข้ากัน ใช้คลุกข้าวรับประทาน พริกกะเกลือแบบดั้งเดิมนั้นจะใช้พริกแห้งคั่วนำมาตำกับเกลือ ใช้คลุกข้าว ภายหลังได้เพิ่ม มะพร้าว งา ถั่ว และตัดพริกออกไป พริกกะเกลือแบบดั้งเดิมนี้ยังพบในกลุ่มชาวมอญในประเทศพม่า โดยจะคั่วพริกให้หอม ยกลง โรยเกลือเคล้าให้ทั่วขณะที่พริกยังร้อนอยู่ ใช้คลุกข้าวหรือกินกับผักต่าง ๆ
พริกกะเกลือแบบดั้งเดิมของชาวไทยมีลักษณะคล้ายกัน พริกกะเกลือของชาวไทยที่บางกอกน้อย ใส่มะพร้าวขูด ถั่วลิสง น้ำตาลปี๊บ และใช้พริกขี้หนูแห้งคั่วเป็นของแนม ส่วนที่สุโขทัยจะใส่มะพร้าว เกลือ น้ำตาลปี๊บ โขลกจนแตกมัน ใส่พริกขี้หนูแห้งคั่วโขลกลงไปด้วยให้มีรสเผ็ด 
พริกกะเกลือของชาวไทยอีกแบบหนึ่ง ส่วนประกอบเป็นพริกป่น น้ำตาลทราย เกลือ ใช้จิ้มผลไม้ ทางภาคตะวันออกของไทยมีพริกกะเกลืออีกชนิดหนึ่ง ทำจากพริก กระเทียม กุ้งแห้ง ใช้คลุกข้าว
ก๋วยเตี๋ยวมอญ

ก๋วยเตี๋ยวมอญ หรือ ฟะเปิงตาว ("แกงข้าวตัง") เป็นอาหารมอญชนิดหนึ่ง ลักษณะคล้ายก๋วยเตี๋ยวแต่ใช้ข้าวตังทอด หรือ เปิงตาว ("ข้าวไหม้") แทนเส้นก๋วยเตี๋ยว นิยมทำรับประทานในงานศพพระ สูตรอาหารนี้เดิมเป็นอาหารในวัง เมื่อชาวมอญได้สูตรอาหารนี้มาจึงปรับปรุงให้มีลักษณะเฉพาะ เครื่องปรุงที่ใส่ในก๋วยเตี๋ยวนอกจากข้าวตังทอดแล้ว ได้แก่ ไก่บ้านต้มสุก หมึกลวกสุก ไข่เจียวหั่นฝอย กุ้งแห้ง เต้าหู้ทอด ตังฉ่าย ถั่วลิสง พริกไทย กระเทียมเจียว
จาง เจี๋ย (นักยกน้ำหนัก)

จาง เจี๋ย (26 สิงหาคม ค.ศ. 1987 —) เป็นนักกีฬายกน้ำหนักชาวจีน
ประวัติ.
ในปี ค.ศ. 2010 จาง เจี๋ย ได้ร่วมแข่งขันกีฬายกน้ำหนักในกีฬาเอเชียนเกมส์ 2010 ในรุ่นน้ำหนักไม่เกิน 62 กิโลกรัม และเค้าสามารถคว้าเหรียญทองได้ด้วยคะแนนรวม 321
และเมื่อปี ค.ศ. 2012 จาง เจี๋ย ได้ร่วมแข่งขันกีฬายกน้ำหนักในกีฬาโอลิมปิกฤดูร้อน 2012 ในรุ่นน้ำหนักไม่เกิน 62 กิโลกรัม แต่เค้าไม่ได้รับเหรียญรางวัลใดๆ
การรถไฟรัฐซาบะฮ์

การรถไฟรัฐซาบะฮ์ (JKNS) หรือชื่อเดิม การรถไฟบอร์เนียวเหนือ  เป็นบริษัทที่ดำเนินการสายรถไฟในรัฐซาบะฮ์ ประเทศมาเลเซีย และเป็นรถไฟสายเดียวบนเกาะบอร์เนียว ทางรถไฟเป็นทางเดี่ยว ระยะทาง 134 กิโลเมตร วิ่งจากเมืองตันจงอะรู (ชานเมืองโกตากีนาบาลู) ไปยังเมืองเตอนอม
ประวัติ.
การก่อสร้างสายรถไฟบอร์เนียวเหนือ (ชื่อเดิม) เริ่มต้นในปี ค.ศ. 1896 ภายใต้การควบคุมของวิศวกร อาเธอร์ เจ เวสต์ และชนพื้นเมือง มูรุต ส่วนคนงานก่อสร้างส่วนใหญ่นั้น เป็นชาวญี่ปุ่น จุดประสงค์หลักของการก่อสร้างทางรถไฟสายนี้ เพื่อช่วยอำนวยความสะดวกในการขนส่งยาสูบ ระยะทางช่วงแรกยาว 32 กิโลเมตร สร้างจากริมแม่น้ำบูเกา ไปสิ้นสุดที่ท่าเรือเวสตัน ต่อมาได้ขยายระยะทางเพิ่มอีก 48 กิโลเมตรในปี ค.ศ. 1903 ไปยังเมืองเตอนอม ซึ่งได้เปิดใช้งานในปี ค.ศ. 1905 และได้ขยายเส้นทางอีก 16 กิโลเมตร ไปยังเมืองเมอลาแลป ในปี ค.ศ. 1906 ต่อมาวิศวกรหลักได้ย้ายไปทำงานที่ประเทศออสเตรเลีย ทำให้การก่อสร้างหยุดชะงัก
การก่อสร้างได้กลับมาเริ่มใหม่อีกครั้ง โดยเริ่มสร้างจากบิวฟอร์ต ไปยังเจตเซลตัน (ต่อมาเปลี่ยนชื่อเมืองเป็น โกตากีนาบาลู) โดยสร้างเลียบชายฝั่ง เมื่อก่อสร้างเสร็จ ทำให้มีระยะทางเพิ่มขึ้นเป็น 193 กิโลเมตร อย่างไรก็ตาม เส้นทางส่วนใหญ่ได้ถูกทำลายในช่วงสงครามโลกครั้งที่สอง ต่อมาในปี ค.ศ. 1945 บริษัทใหญ่ของออสเตรเลีย ได้เข้ามาดำเนินกิจการรถไฟสายนี้
ในปี ค.ศ. 1949 และ ค.ศ. 1960 ได้มีการปรับปรุงทางรถไฟครั้งใหญ่ ต่อมาในปี ค.ศ. 1963 ได้ปิดทำการสายย่อยเวสตัน และในปี ค.ศ. 1970 เส้นทางช่วงเมอลาแลป-เตอนอม ก็ได้ปิดทำการอีก และสุดท้าย เส้นทางช่วงโกตากีนาบาลู-ตันจงอะรู ก็ได้ปิดทำการในปี ค.ศ 1974 ทำให้ระยะทางเหลือเพียงแค่ 134 กิโลเมตร
เส้นทางได้ปิดทำการชั่วคราวอีกครั้งในปี ค.ศ. 2007 เพื่อการปรับปรุงเส้นทาง ส่วนเส้นทางช่วงตันจงอะรู-เตอนอม ได้กลับมาเปิดทำการใหม่อีกครั้ง 21 กุมภาพันธ์ ค.ศ. 2011 ในปัจจุบัน ทางรถไฟฟ้าสายนี้ ใช้เวลาในการเดินทาง 2 ชั่วโมง 15 นาที ความเร็วสูงสุด 80 กิโลเมตรต่อชั่วโมง
โครงสร้างพื้นฐาน.
รถไฟสายนี้ขนส่งทั้งผู้โดยสารและสินค้า มีลักษณะเป็นรถไฟภูมิภาค เชื่อมต่อระหว่างเมืองโกตากีนาบาลู กับเมืองบิวฟอร์ต ใช้รางมีเตอร์เกจ เป็นทางเดี่ยว ไม่มีการจ่ายไฟฟ้าให้ระบบราง
ชนิดรถที่ให้บริการ เป็นรถดีเซลราง 2 คันต่อขบวน ซึ่งเริ่มใช้งานตั้งแต่ปี ค.ศ. 1970 เป็นรถไม่ปรับอากาศ นอกจากนี้ยังมีตู้โดยสาร ซึ่งสามารถพ่วงรวมกับตู้สินค้าในขบวนเดียวกันได้ การให้บริการ มีขบวนรถไฟ 6 ขบวนไป-กลับต่อวัน ยกเว้นวันอาทิตย์ ที่ขบวนรถไฟจะน้อยกว่าวันอื่น ๆ
หัวรถจักรดีเซลไฟฟ้าที่สำคัญ ได้แก่ ฮิตาชิ, คาวาซากิ เริ่มใช้งานในช่วงปี ค.ศ. 1970-1979 แทนที่รถจักรไอน้ำ รถจักรเหล่านี้มีกำลังน้อยกว่ารถจักรของเกอเรตาปีตานะฮ์เมอลายู (เคทีเอ็ม) บนคาบสมุทรมลายู
รถไฟมีความเร็วค่อนข้างต่ำ เนื่องจากสภาพรถที่ค่อนข้างเก่ามากแล้ว นอกจากนี้ รถไฟทุกขบวน ยังต้องจอดทุก ๆ สถานีอีกด้วย การรถไฟรัฐซาบะฮ์ จึงได้ร่วมมือกันกับเกอเรตาปีตานะฮ์เมอลายู เพื่อช่วยปรับปรุงทางรถไฟให้ดียิ่งขึ้น
การบริหารจัดการ.
รถไฟสายนี้ ดำเนินการโดยแผนกการรถไฟรัฐซาบะฮ์ ภายใต้การบริหารของรัฐซาบะฮ์
การปรับปรุงเส้นทางครั้งล่าสุด เกิดจากการร่วมมือกันของการรถไฟรัฐซาบะฮ์ กับการรถไฟมลายา (เคทีเอ็ม) อย่างไรก็ตาม การรถไฟรัฐซาบะฮ์ ยังคงดำเนินกิจการโดยแยกต่างหากจากเกอเรตาปีตานะฮ์เมอลายู
การท่องเที่ยว.
รถไฟสายนี้ ได้มีการสนับสนุนการท่องเที่ยวมากขึ้น อาทิ การนั่งรถไฟชมแม่น้ำปาดัส หรือการนั่งรถไฟชมป่าบนเกาะบอร์เนียว ซึ่งให้บรรยากาศแบบผจญภัยมาก
ถาวร วิรัตน์จันทร์

ถาวร วิรัฒน์จันทร์ (เกิด 28 ธันวาคม พ.ศ. 2509)เป็นนักกอล์ฟมืออาชีพ เริ่มเล่นในการแข่งขัน กอล์ฟเอเชียนทัวร์ เกิดที่อำเภอดอนตูม จังหวัดนครปฐม เดินทางเข้ามากรุงเทพมหานคร เป็นเด็กตั้งลูกในสนามไดรฟ์ ทบ.รุ่นที่ 3 ต่อมาได้ขยับขึ้นมาเป็นแคดดี้ที่สนามกอล์ฟทัพบก บางเขน อาศัยการที่อยู่สนามแอบซ้อมในช่วงกลางคืน และเป็นคนที่รูปร่างผอมบาง เอาไม้ผู้ใหญ่มาตี ทำให้ต้องโหนตัวตี สวิงเลยไม่ค่อยดี แต่อาศัยเป็นคนที่มีความขยันมุ่งมั่น เอาจริง ซ้อมจนผู้ใหญ่ให้ความเมตตา และมีพี่ใหญ่ในวงการคือ โปรบุญชู เรืองกิจ ช่วยดูแลอยู่เบื้องหลัง
ผลลัพธ์ในการชิงแชมป์.
DNP = did not play
WD = withdrew
CUT = missed the half-way cut
"T" = tied
ตะกวดใต้

ตะกวดใต้ หรือ ตะกวดลายเมฆ (ชื่อวิทยาศาสตร์: Varanus nebulosus") เป็นสัตว์เลื้อยคลานขนาดใหญ่จำพวกกิ้งก่าชนิดหนึ่ง ในวงศ์ Varanidae
เป็นกิ้งก่าชนิดหนึ่งที่มีความคล้ายคลึงกับตะกวด ("V. bengalensis") มีลักษณะทางกายภาพโดยทั่วไปคล้ายกับตะกวด แต่ต่างกันที่สี, ลาย และลักษณะของเกล็ดบริเวณเหนือตาและลำตัว เป็นต้น อีกทั้งมีพฤติกรรมการหากินที่แตกต่างออกไปจากตะกวด คือ มักชอบหากินและอาศัยอยู่บนต้นไม้ ขณะที่ตะกวดจะหากินตามพื้นดินมากกว่า เป็นสัตว์ที่กินซากได้เหมือนตะกวดหรือเหี้ย ("V. salvator") แต่จะกินอาหารจำพวกแมลง, ไส้เดือนดิน รวมถึงพืชผักต่าง ๆ เช่น ยอดมะพร้าว เป็นหลักมากกว่า และเป็นสัตว์ที่หากินในเวลากลางวัน.
พบกระจายพันธุ์ในประเทศไทย, มาเลเซีย, พม่า, ภูมิภาคอินโดจีน, สิงคโปร์, ชวา, สุมาตรา มีขนาดโตเต็มที่ได้ถึง 1.5 เมตร
ถุงน้ำแกงเกลียน

ถุงน้ำแกงเกลียน  หรือถุงน้ำเยื่อหุ้มข้อ  เป็นก้อนถุงน้ำชนิดหนึ่งที่เกิดขึ้นกับข้อต่อหรือปลอกหุ้มเส้นเอ็น พบที่ข้อมือด้านหลังบ่อยที่สุด และที่ข้อมือด้านหน้ารองลงมา มักค่อยๆ ปรากฎขึ้นใช้เวลาหลายเดือน ส่วนใหญ่จะไม่มีอาการอื่นนอกจากมีก้อน บางครั้งอาจมีอาการเจ็บปวดหรือชาร่วมด้วยได้ ภาวะแทรกซ้อนที่สำคัญคือกลุ่มอาการคาร์ปัลทันเนล หรือเส้นประสาทข้อมือถูกกดทับ
ปัจจุบันยังไม่ทราบสาเหตุของโรค เชื่อว่ากลไกที่ทำให้เกิดโรคมาจากการเว้าออกของเยื่อหุ้มข้อต่อ การเล่นยิมนาสติกเป็นปัจจัยเสี่ยงอย่างหนึ่ง การวินิจฉัยทำได้โดยการตรวจร่างกาย ร่วมกับการใช้ไฟส่องบริเวณรอยโรค หากสงสัยโรคอื่นร่วมด้วยอาจจำเป็นต้องตรวจภาพรังสีเพื่อแยกโรคอื่นออก
การรักษาอาจทำได้โดยการเฝ้าดูและติดตามอาการ การผ่าตัดแยกข้อต่อบริเวณที่เกิดถุงน้ำ การเจาะดูดด้วยเข็ม หรือการผ่าตัด ผู้ป่วยประมาณครึ่งหนึ่งจะมีอาการดีขึ้นได้เอง แต่ละปีจะมีผู้ป่วยถุงน้ำแกงเกลียนที่ข้อมือรายใหม่ประมาณ 3 ใน 10,000 คน ผู้ป่วยส่วนใหญ่เป็นเพศหญิงวัยสาวถึงวัยกลางคน ปัจจุบันการพยายามรักษาเองด้วยการทุบให้แตกไม่เป็นที่แนะนำอีกต่อไป
วอลเลย์บอลเวิลด์ลีก 2006

วอลเลย์บอลเวิลด์ลีก 2006  เป็นครั้งที่ 17 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 14 กรกฎาคม – 27 สิงหาคม ส่วนในรอบชิงชนะเลิศจะถูกจัดขึ้นในกรุงมอสโก, ประเทศรัสเซีย
อันดับการแข่งขัน.
<templatestyles src="Col-begin/styles.css"/>
แพก (นักมวยปล้ำ)

เบนจามิน แซทเทอร์ลีย์ (Benjamin Satterley; 22 สิงหาคม ค.ศ. 1986) เป็นนักมวยปล้ำอาชีพชาวอังกฤษที่รู้จักกันดีในนาม แพก (Pac) หรือ เนวิลล์ (Neville)
ชีวิตในวัยเด็ก.
เขามีชื่อจริงว่า Benjamin "Ben" Satterley เกิดใน Newcastle upon Tyne, อังกฤษ เป็นเด็กเขามีบทบาทอย่างมากที่เข้าร่วมในกีฬาเช่นฟุตบอล, ฮอกกี้, ฮอกกี้ลูกกลิ้งบาสเกตบอลและว่ายน้ำ ความสนใจในการต่อสู้ของเขาผ่านมาเกี่ยวกับหนึ่งป้าของเขาที่เป็นแฟนของสหพันธ์มวยปล้ำโลก พ่อแม่ของเขาได้รับอนุญาตจากการดูการต่อสู้ที่บ้านของพวกเขาเพื่อที่เขาจะไปมากกว่าป้าของเขาที่จะดูมัน นักมวยปล้ำที่เขาชื่นชอบที่เติบโตขึ้นมาเป็น ดิอันเดอร์เทเกอร์และ "แฮกซอว์" จิม ดักแกน เขาเริ่มต้นการฝึกอบรมเป็นนักมวยปล้ำที่อายุสิบแปดที่ฮอลล์เซนต์โจเซฟอธิบายโดย Satterley ว่า "สวยมากโรงเรียนมวยปล้ำเฉพาะในพื้นที่"
สังเวียนมวยปล้ำอาชีพ.
ดับเบิลยูดับเบิลยูอี.
ในเดือนกรกฎาคม 2012 มีรายงานว่า Satterley ได้ลงนามในสัญญากับ WWE เขาเดินเข้าไปสมทบค่ายพัฒนาอย่าง NXT และเปิดตัวของเขาโดยใช้ชื่อ เอเดรียน เนวิลล์ และเป็นแชมป์ NXTโดยเอาชนะโบ ดัลลัส ใน NXT Arrival ก่อนเสียแชมป์ให้แซมี เซย์นใน หลังจากครองเป็นเวลา 287 วัน
ในรอว์ 30 มีนาคม 2015 เขาเปิดตัวภายใต้ชื่อที่สั้นลงว่า เนวิลล์ และสามารถเอาชนะเคอร์ติส แอ็กเซลไปได้ ในสัปดาห์ต่อมาในรอว์ เขาได้เจอกับแชมป์ WWE เซท รอลลินส์ แต่ก็พ่ายแพ้ไป ในรอว์ตอนที่ 27 เมษายน เนวิลล์เอาชนะฮาร์เปอร์ในรอบแรกของการแข่งขันคิงออฟเดอะริง 2015 และเขาเอาชนะเชมัสในคืนต่อมาในรอบรองชนะเลิศ ในรอบชิงชนะเลิศในคืนนั้นเขาพ่ายแพ้ให้แบด นิวส์ บาร์เร็ตต์ ในซัมเมอร์สแลม (2015) เนวิลล์ร่วมกับนักแสดงสตีเฟน อาเมล เอาชนะสตาร์ดัสต์และคิง บาร์เร็ตต์ไปได้
ใน เนวิลล์ได้เข้าร่วมลีกครุยเซอร์เวทโดยมาในบทฝ่ายอธรรมและเล่นงานแชมป์ครุยเซอร์เวท WWE ริช ซวอนน์ กับทีเจพี ในรอยัลรัมเบิล (2017) เนวิลล์คว้าแชมป์ครุยเซอร์เวทสมัยแรกจากซวอนน์ ในเรสเซิลเมเนีย ครั้งที่ 33สามารถป้องกันแชมป์กับออสติน แอรีส์เอาไว้ได้ ในรอว์ 14 สิงหาคม 2017 เสียแชมป์ให้กับอากิระ โทซาวา ก่อนจะชิงคืนได้สมัย2ในซัมเมอร์สแลม (2017)เพียง6วัน ในโนเมอร์ซี (2017)เสียแชมป์ให้กับเอ็นโซ อมอเร ก่อนจะหมดสัญญาออกจาก WWE ในปี 2018
ค่ายอิสระ.
หลังออกจาก WWE เนวิลล์ก็ได้กลับมาปล้ำให้กับสมาคม Dragon Gate โดยใช้ชื่อเดิม PAC และสามารถคว้าแชมป์ Open the Dream Gate Championship ได้ในศึก Fantastic Gate 2018 ในปี 2019 ได้เซ็นสัญญากับ AEW เป็นแชมป์ All-Atlantic คนแรกและแชมป์ Trios ร่วมกับ Lucha Bros
ชีวิตส่วนตัว.
Satterley แต่งงานแล้ว เขาเป็นผู้สนับสนุนของสโมสรฟุตบอลบ้านเกิดของเขา ทีมนิวคาสเซิลยูไนเต็ด วงดนตรีโปรดของเขาคือ พิเศษ
สื่ออื่น ๆ.
เขาได้เปิดตัววิดีโอเกมเป็นตัวละครที่สามารถเล่นได้ใน WWE 2K15 ในฐานะ Adrian Neville ซึ่งเขามีเส้นทางของตัวเองในโหมด "Who Got NXT" สำหรับ Xbox 360 และ PlayStation 3 เวอร์ชันเกมนี้ซึ่งเป็นการบันทึกการแข่งขันของเขาใน NXT นอกจากนี้เขายังเป็นตัวละครที่สามารถเล่นได้ใน WWE 2K15 ใน PlayStation 4 และ Xbox One ในโหมด MyCareer หลังจากหักคะแนน 1,000 หรือมากกว่า
นอกจากนี้เขายังเคยปรากฏตัวใน UpUpDownDown รายการยูทูบของ Xavier Woods
วอลเลย์บอลชายทีมชาติอินโดนีเซีย

วอลเลย์บอลชายทีมชาติอินโดนีเซีย  เป็นทีมชาติของประเทศอินโดนีเซีย และเป็นส่วนหนึ่งในการแข่งขันวอลเลย์บอลระดับนานาชาติ
รางวัล.
ชิงแชมป์เอเชีย.
<templatestyles src="Div col/styles.css"/>
เอเชียนเกมส์.
<templatestyles src="Div col/styles.css"/>
ซีเกมส์.
<templatestyles src="Div col/styles.css"/>
คารีสา สปริงเก็ตต์

คารีสา สปริงเก็ตต์ (เกิด 2 มีนาคม พ.ศ. 2541) ชื่อเล่น พลอย เป็นนักแสดงและนางแบบลูกครึ่งไทย-อังกฤษ เริ่มเข้าสู่วงการบันเทิงจากการถ่ายแบบและแสดงละครโทรทัศน์ ภายหลังเธอเข้าร่วมเป็นผู้เข้าแข่งขันในรายการ "เดอะเฟซไทยแลนด์ ซีซัน 1" ในทีมของ พลอย เฌอมาลย์
ประวัติ.
คารีสาจบการศึกษามัธยมศึกษาจากโรงเรียนสาธิต "พิบูลบำเพ็ญ" มหาวิทยาลัยบูรพา ฝ่ายการศึกษานานาชาติขั้นพื้นฐาน International Education Program (IEP) และจบการศึกษาจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล (เอกการแสดงและกำกับการแสดงภาพยนตร์)
คารีสาเข้าสู่วงการบันเทิงจากการถ่ายแบบและแสดงละครโดยคำชักชวนของโมเดลลิ่ง ต่อมาจากเธอได้เข้าร่วมประกวดรายการ "เดอะเฟซไทยแลนด์ ซีซั่น 1" ในทีมของ พลอย เฌอมาลย์ แต่เธอถูกคัดออกในรอบที่ 10 เเละได้เซ็นสัญญาเป็นนักเเสดงสังกัด สถานีโทรทัศน์ไทยทีวีสีช่อง 3
หลังจากนั้นเธอแสดงละครที่มีเนื้อหาเกี่ยวกับชีวิตวัยรุ่นที่ได้รับการซื้อลิขสิทธิ์มาจากซีรีส์อเมริกันที่มีชื่อเสียงอย่าง "แสบใสไฮโซ" สำหรับการแสดงจากละครเรื่องนี้ เธอได้รับรางวัลดาวเมขลาในสาขานักแสดงหญิงดาวรุ่ง
วิทวัส รชตะนันทน์

พลเอก วิทวัส รชตะนันทน์ (27 เมษายน พ.ศ. 2495) อดีตประธานผู้ตรวจการแผ่นดินผู้ตรวจการแผ่นดินของประเทศไทย อดีตรักษาการปลัดกระทรวงกลาโหมอดีตรองปลัดกระทรวงกลาโหมอดีตราชองครักษ์พิเศษอดีตตุลาการศาลทหารสูงสุดและอดีตเลขาธิการสภากลาโหม
ประวัติ.
พลเอก วิทวัส รชตะนันทน์ เกิดเมื่อวันที่ 27 เมษายน พ.ศ. 2495 เป็นชาวอำเภอศรีมหาโพธิ จังหวัดปราจีนบุรี สมรสกับ นางกนกทิพย์ รชตะนันทน์ มีบุตร 1 คน
การศึกษา.
โรงเรียนเตรียมทหารรุ่นที่ 11 รุ่นเดียวกับ พล.อ.เสถียร เพิ่มทองอินทร์ พล.อ.ทนงศักดิ์ อภิรักษ์โยธิน โรงเรียนนายร้อยพระจุลจอมเกล้ารุ่น 22 โรงเรียนเสนาธิการทหารบก หลักสูตรหลักประจำ ชุดที่ 61
ปริญญาโทรัฐศาสตรมหาบัณฑิต มหาวิทยาลัยธรรมศาสตร์ และและสำเร็จการศึกษาตามหลักสูตรการป้องกันราชอาณาจักร รุ่น 2548 (วปอ. 2548) หลักสูตรผู้บริหารกระบวนการยุติธรรมระดับสูง รุ่นที่ 1
การทำงาน.
เริ่มรับราชการในยศร้อยตรี ในตำแหน่ง ผบ.หมวดปืนเล็ก กองร้อยอาวุธเบา กองพันทหารราบที่ 1 เมื่อปี 2518 ปี 2520 ย้ายมาเป็นผบ.หมวดเครื่องยิงลูกระเบิดขนาด 60 ม.ม. กองร้อยอาวุธเบา และนายทหารฝ่ายเสนาธิการ ประจำเสนาธิการทหารบก ในปี 2532 เป็นนายทหารคนสนิท ปลัดกระทรวงกลาโหม ต่อมาได้ดำรงตำแหน่งผอ.ศูนย์พัฒนากิจการอวกาศกลาโหม เจ้ากรมเทคโนโลยีสารสนเทศและอวกาศกลาโหม ผอ.สำนักนโยบายและแผนกลาโหม และรองปลัดกลาโหม เมื่อวันที่ 27 สิงหาคม พ.ศ. 2555 ได้ดำรงตำแหน่งรักษาการปลัดกระทรวงกลาโหมแทน พล.อ.เสถียร เพิ่มทองอินทร์ที่ถูกย้ายไปช่วยราชการสำนักงานรัฐมนตรีว่าการกระทรวงกลาโหม
ผู้ตรวจการแผ่นดิน.
พลเอก วิทวัส รชตะนันทน์ ได้รับการแต่งตั้งเป็นผู้ตรวจการแผ่นดินของประเทศไทย แทนนายพรเพชร วิชิตชลชัย ที่ขอลาออกจากตำแหน่ง 
วันที่ 26 กันยายน คณะกรรมการสรรหาผู้ตรวจการแผ่นดินที่มีนายดิเรก อิงคนินันท์ ประธานศาลฎีกา เป็นประธานการประชุมเป็นครั้งที่ 2 เพื่อลงมติเลือกผู้สมควรเป็นผู้ตรวจการแผ่นดิน จากผู้ที่เสนอชื่อเข้ารับการสรรหาทั้งหมด 21 คน
ทั้งนี้ ที่ประชุมลงมติเลือก พล.อ.วิทวัส รชตะนันทน์ อดีตรองปลัดกระทรวงกลาโหม เป็นผู้ได้รับการเสนอชื่อเป็นผู้ตรวจการแผ่นดิน ด้วยคะแนนเสียง 4 คะแนน ซึ่งเป็นคะแนนไม่น้อยกว่าสองในสามของจำนวนกรรมการเท่าที่มีอยู่ จากกรรมการเท่าที่มีอยู่จำนวน 6 คน และได้รับโปรดเกล้าเป็นประธานผู้ตรวจการแผ่นดิน ในเดือนพฤศจิกายน พ.ศ. 2561
อาย

"อาย" เป็นซิงเกิลของนักร้อง สิงโต นำโชค จากอัลบั้ม "แจ่มจันทร์โปรเจกต์" เป็นอัลบั้มพิเศษที่รวบรวมคนดนตรีที่รักอิสระสนุกกับการทำงานเพลงที่ไร้กรอบ โดยค่ายสหภาพดนตรี ประพันธ์เนื้อร้อง-แต่งทำนองและเรียบเรียงโดย ธีรภัค มณีโชติ ออกจำหน่ายในวันที่ 11 มิถุนายน พ.ศ. 2556
การตอบรับ.
เพลง "อาย" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 สิงหาคม พ.ศ. 2556 และติดอันดับสูงสุดที่ 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 6 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สนามกีฬาเปล็ยกู

สนามกีฬาเปล็ยกู  เป็นสนามกีฬาอเนกประสงค์ในเมืองเปล็ยกู ประเทศเวียดนาม ปัจจุบันส่วนใหญ่จะใช้สำหรับการแข่งขันฟุตบอลและเป็นสนามเหย้าของสโมสรฟุตบอลฮหว่างอัญซาลาย สนามกีฬามีความจุ 12,000 คน
สายเชีย วงศ์วิโรจน์

สายเชีย วงศ์วิโรจน์ เป็นนักแสดง นักร้องและสตั๊นท์แมนชาวไทย ซึ่งเป็นที่รู้จักจากโฆษณาชุด "จน เครียด กินเหล้า" โดย สำนักงานกองทุนสนับสนุนการสร้างเสริมสุขภาพ (สสส.) และมีผลงานการแสดงภาพยนตร์ ละครโทรทัศน์ โฆษณาโทรทัศน์ รวมถึงผลงานในการเป็นนักแสดงตัวประกอบในภาพยนตร์ต่างประเทศและภาพยนตร์ไทยอีกด้วย 
ประวัติ.
สายเชีย วงศ์วิโรจน์ เกิดเมื่อวันที่ 18 มีนาคม พ.ศ. 2512 ที่อำเภอพาน จังหวัดเชียงราย ก่อนที่จะอพยพไปอยู่ที่จังหวัดกำแพงเพชร โดยชื่อ "สายเชีย" นั้น มาจากถนนสายเอเชีย ที่พ่อเป็นผู้ตั้งให้ อันเนื่องจากเกิดตรงกับปีที่ตัดถนน
ฐานะทางบ้านยากจนมาก โดยเป็นครอบครัวเกษตรกร จบแค่มัธยมศึกษาปีที่ 2 ทำให้สายเชียต้องหาเลี้ยงชีพต่าง ๆ ตั้งแต่เด็กถึงขั้นเคยไปขุดส้วมแลกกับค่าเรียนมาแล้ว จนกระทั่งในปี พ.ศ. 2528 จึงได้เดินทางตามเพื่อนเข้ากรุงเทพมหานคร งานแรกที่สายเชียได้ทำคือเป็นคนดูแลคนพิการที่มูลนิธิสิริวัฒนา เชสเชียร์ที่บางปูที่พี่ชายของเจ้าตัวอยู่ทีนั้น ต่อมาเริ่มประกอบอาชีพรับจ้างทั่วไป ทั้งกรรมกรใช้แรงงาน รวมถึงชกมวย ได้ค่าแรงวันละ 80-100 บาท จนกระทั่งได้เจอประกาศในหนังสือพิมพ์รับสมัครสตันท์แมนและตัวประกอบภาพยนตร์เรื่อง "Rambo III" ที่ให้ค่าแรงถึง 800-1,200 บาท จึงได้ไปสมัคร โดยบทแรกที่ได้รับ คือ ทหารยามเฝ้าหน้าพระราชวัง ในละครโทรทัศน์แนวจักร ๆ วงศ์ ๆ ค่าแรง 150 บาท
สายเชียมีผลงานเป็นนักแสดงตัวประกอบจากภาพยนตร์มากมาย ทั้งภาพยนตร์ต่างประเทศ ได้แก่ "A Moment of Romance", "City of Ghosts", ', "Batman Begins", "Into the Sun", "Typhoon", "Rescue Dawn", "Rambo IV", ', "The Burma Conspiracy", "The Lady", "Lost in Thailand", "Only God Forgives" ในขณะที่ผลงานในประเทศไทย เช่น "องค์บาก", "เกิดมาลุย", "โกยเถอะเกย์", "คู่แรด", "อรหันต์ซัมเมอร์", "เทวดาท่าจะเท่ง", "ฮะเก๋า" (ภาพยนตร์), "5 หัวใจฮีโร่", "บุปผาราตรี 3.1", "บุปผาราตรี 3.2", "บางกอกกังฟู", "เสือสั่งฟ้า", "เมนูของพ่อ", "เพชฌฆาต" (ภาพยนตร์ไทย), "เพื่อนขีดเส้นใต้", "วานรคู่ฟัด" เป็นต้น โดยผลงานที่เป็นที่รู้จักกันดีที่สุด คือ โฆษณาชุด "จน เครียด กินเหล้า" โดย สำนักงานกองทุนสนับสนุนการสร้างเสริมสุขภาพ (สสส.) ที่สายเชียพูดประโยคนี้ซ้ำ ๆ กันหลายครั้งจนกลายเป็นเอกลักษณ์ ซึ่งต่อมาทำให้สายเชียได้ร้องเพลงลูกทุ่งชื่อเดียวกันนี้ด้วย
ชีวิตส่วนตัว สมรสแล้วมีบุตร 3 คน โดยบุตรสาวคนหนึ่ง คือ ตลับใจ วงศ์วิโรจน์ เป็นนักกีฬาวอลเลย์บอลเยาวชนทีมชาติไทย และเป็นเจ้าของกิจการบริษัทบันเทิง
สักวันที่ฉันมีเธอ

"สักวันที่ฉันมีเธอ" เป็นซิงเกิลของนักร้อง ต้อง & เจนนี่ จากค่ายสหภาพดนตรี ประพันธ์เนื้อร้องโดย จักราวุธ แสวงผล แต่งทำนองและเรียบเรียงโดย Bruno Brugnano ออกจำหน่ายในวันที่ 27 กันยายน พ.ศ. 2555 โดยเพลงนี้เป็นเพลงของคนที่เชื่อมั่น ศรัทธา ว่าคนที่เกิดมาเพื่อเรามีอยู่จริง รอคอย ตามหา ค้นหาคนคนนั้น และมั่นใจว่าสักวันต้องเจอ
การตอบรับ.
เพลง "สักวันที่ฉันมีเธอ" ติดอันดับสูงสุดที่ 30 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 2 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ภาวะขาดอากาศหายใจ

ภาวะขาดอากาศหายใจ การขาดอากาศหายใจ การหยุดหายใจหรือการหายใจไม่ออก  เป็นภาวะขาดออกซิเจนไปเลี้ยงร่างกายอย่างรุนแรงอันเกิดจากการหายใจผิดปกติ ภาวะขาดอากาศหายใจก่อให้เกิดภาวะเลือดมีออกซิเจนน้อยทั่วไป ซึ่งส่งผลต่อเนื้อเยื่อและอวัยวะเป็นหลัก มีหลายเหตุซึ่งสามารถเหนี่ยวนำให้เกิดภาวะขาดอากาศหายใจ ซึ่งล้วนแต่ทำให้บุคคลไม่สามารถได้รับออกซิเจนเพียงพอโดยการหายใจเป็นระยะเวลานาน ภาวะขาดอากาศหายใจทำให้โคม่าหรือเสียชีวิตได้
พฤติการณ์.
สถานการณ์ซึ่งส่งผลให้เกิดภาวะขาดอากาศหายใจ เช่น ส่วนคอดหรือการอุดกั้นของทางเดินอากาศหายใจ เช่น จากโรคหืด การหดเกร็งของกล่องเสียง (laryngospasm) หรือการขัดขวางธรรมดาจากการมีสิ่งแปลกปลอม จากการอยู่ในสิ่งแวดล้อมซึ่งมีออกซิเจนไม่เพียงพอ เช่น ใต้น้ำ ในบรรยากาศออกซิเจนต่ำ หรือในสุญญากาศ หรือสิ่งแวดล้อมซึ่งมีอากาศที่มีออกซิเจนเพียงพอแต่ไม่สามารถหายใจเพียงพอเพราะมีอากาศปนเปื้อน เช่น ควันมากเกิน
สาเหตุอื่นของการพร่องออกซิเจน เช่น
แมนยูนิเวิร์สโมเดล 2012

นายแบบจักรวาล 2012  เป็นการจัดการประกวดนายแบบจักรวาลครั้งที่ 5 จัดขึ้นเมื่อวันที่ 12 กรกฎาคม พ.ศ. 2555 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 27 คน จากทั่วโลก โดยอีริก ฆิเมเนซ ซาบาเต จากสาธารณรัฐโดมินิกัน ครองตำแหน่งนายแบบจักรวาลประจำปีนี้
ผู้เข้าประกวด.
<templatestyles src="Col-begin/styles.css"/>
ยูกิ อิชิกาวะ

ยูกิ อิชิกาวะ (; โรมาจิ: "Ishikawa Yūki"; เกิด 11 ธันวาคม ค.ศ. 1995) เป็นกัปตันทีมของวอลเลย์บอลชายทีมชาติญี่ปุ่น และปัจจุบันเล่นลีกอาชีพให้แก่สโมสรเพาเวอร์วอลเลย์ มีลาโน ในลีกสูงสุดของประเทศอิตาลี
ประวัติ.
อิชิกาวะมีพี่สาวและน้องสาวอย่างละหนึ่งคน เบื้องต้นเขาเริ่มเล่นวอลเลย์บอลตามพี่สาว ส่วนน้องสาวคือมายู อิชิกาวะ เป็นนักวอลเลย์บอลหญิงของสโมสรโทเรย์แอร์โรส์ และทีมชาติญี่ปุ่น
เมื่อวันที่ 25 สิงหาคม ค.ศ. 2014 สโมสรวอลเลย์บอล#เปลี่ยนทาง ประกาศว่ายอิชิกาวะจะมาเข้าร่วมทีม ในฤดูกาล 2014/15 เป็นระยะเวลาของสัญญาหนึ่งปี และได้เข้าร่วมการแข่งขันเอเชียนเกมส์ในปีเดียวกันในเดือนกันยายนและได้เป็นผู้เล่นทีมชาติชุดใหญ่
เยาวราช (เพลงจิระศักดิ์ ปานพุ่ม)

"เยาวราช" เป็นซิงเกิลของนักร้องจิระศักดิ์ ปานพุ่ม ในอัลบั้ม "Catarock OSX" กับค่ายสหภาพดนตรี ประพันธ์เนื้อร้องโดย กฤศยศ เลิศประไพ (The Must) แต่งทำนองและเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 8 กุมภาพันธ์ พ.ศ. 2556 ถ่ายทำกับที่ถนนเยาวราช โดยมี ฝ้าย-นนทกร ชุมเมือง และ น้องป๊อบ-ทศพล สมิงวรรณ มาร่วมแสดงในมิวสิกวิดีโอนี้ด้วย
ที่มาของเพลงนั้นในตอนแรกเพลงนี้แต่งขึ้นมาโดยที่ยังไม่มีชื่ออะไรเลย แต่งเรื่องราวมันขึ้นมาก่อน แล้วพอเสร็จอะไรเรียบร้อยแล้วก็มานั่งถามกันว่า แล้วมันชื่อเพลงอะไร จะหาคำอะไรในเพลงมาตั้งเป็นชื่อมันก็เหมือนเป็นมุกเดิม ๆ ก็เลยมาคิดกันว่าสมมติถ้าสร้างภาพจำลองกันขึ้นมาว่า ตัวของนักร้อง คนที่ร้องเป็นคนจีน ถ้าเกิดมันเป็นคนจีน จริง ๆ ถ้ามันเป็นคนฝรั่งเศสผมก็อาจจะตั้งชื่อเพลงนี้ว่าฝรั่งเศส แต่บังเอิญว่าในจินตนาการมันเป็นคนจีน แล้วเรื่องราวมันเป็นเรื่องของคน ๆ นึง ที่เกิดขึ้นที่เยาวราช อาจจะแบบว่า ทำเกาลัดอยู่หรืออะไรไปแล้วนึกถึงคนที่เราเคยรัก เข็นหมูไปก็นึกถึง เดินเข้าวัดเล่งเน่ยยี่เห็นคนกำลังทำอะไรอยู่หันไปแล้วก็นึกถึง และเนื้อหาของเพลงเกี่ยวกับการรอคอยของคนคนหนึ่ง ไม่ว่าจะนานแค่ไหน ก็ยังมีความหวัง ยังรอคนที่ตนรักอย่างไม่ย่อท้อ
การตอบรับ.
เพลง "เยาวราช" ออกจำหน่ายในวันที่ 8 กุมภาพันธ์ พ.ศ. 2556 ติดอันดับสูงสุดที่ 6 จากการจัดอันดับของ Channel [V] ในชาร์ต Channel V Countdown Siam Top 20 Single Chart ประจำสัปดาห์ที่ 17 วันที่ 22 -28 สิงหาคม พ.ศ. 2556
กองทัพเรือจักรวรรดิเยอรมัน

กองทัพเรือจักรวรรดิเยอรมัน ("ไคเซอร์ลีเชอมารีเนอ") เป็นกองทัพเรือที่สถาปนาขึ้นพร้อมกับจักรวรรดิเยอรมัน ดำรงอยู่ระหว่างปีค.ศ. 1871 ถึง 1919 โดยต่อยอดมาจากกองทัพเรือปรัสเซีย มีภารกิจหลักในการป้องกันชายฝั่งจักรวรรดิเยอรมัน
กองทัพเรือจักรวรรดิได้รับการเสริมสร้างแสนยานุภาพอย่างมากในรัชสมัยจักรพรรดิวิลเฮ็ล์มที่ 2 และมีการขยายขอบเขตภารกิจออกไปกว้างขวางขึ้น จอมพลเรือ ฟ็อน เทียร์พิทซ์ คือผู้อยู่เบื้องหลังการขยายขนาดและพัฒนาคุณภาพกองทัพเรือ จักรวรรดิเยอรมันเข้าสู่ภาวะแข่งแสนยานุภาพทางทะเลกับสหราชอาณาจักร กองทัพเรือเยอรมันกลายเป็นกองทัพเรือที่มีแสนยานุภาพอันดับสองของโลกเป็นรองเพียงราชนาวีอังกฤษ อย่างไรก็ตาม กองทัพเรือจักรวรรดิกลับทำผลงานได้ไม่ดีนักในสงครามโลกครั้งที่หนึ่งในภาพรวม มีเพียงกองเรือดำน้ำเยอรมันเท่านั้นที่ถูกมองว่าเป็นภัยคุกคามยิ่งยวดต่ออังกฤษ
เมื่อสิ้นสุดสงครามโลกครั้งที่หนึ่ง กองทัพเรือจักรวรรดิเยอรมันถูกยุบไปพร้อมกับจักรวรรดิเยอรมัน และถูกแทนที่ด้วยไรชส์มารีเนอ
จักรวรรดิรัสเซียในโอลิมปิก

จักรวรรดิรัสเซียในโอลิมปิก เป็นหนึ่งในประเทศที่เข้าร่วมแข่งขันกีฬาโอลิมปิก ตามประวัติศาสตร์แล้วรัสเซียเข้าร่วมแข่งขันในนามของหลายชาติด้วยกัน และจักรวรรดิรัสเชียเข้าร่วมแข่งขันกีฬาโอลิมปิกฤดูร้อน 1900 เป็นครั้งแรก ก่อนที่จะหยุดไปและกลับเข้าร่วมแข่งขันอีกครั้งในโอลิมปิกฤดูร้อน 1908 และ โอลิมปิกฤดูร้อน 1912 และหลังจากการปฏิวัติรัสเซียในปี ค.ศ. 1917 ก็ส่งนักกีฬาเข้าแข่งขันโอลิมปิกในนามสหภาพโซเวียต ในโอลิมปิกฤดูร้อน 1952
ตารางเหรียญ.
แบ่งตามปีการแข่งขัน.
โอลิมปิกฤดูร้อน.
<templatestyles src="Col-begin/styles.css"/>